pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ.เผย จัดหาและกระจายยารักษาโควิด 19 ไปทั่วประเทศอย่างเพียงพอ
วันพฤหัสบดีที่ 4 สิงหาคม 2565
สธ.เผย จัดหาและกระจายยารักษาโควิด 19 ไปทั่วประเทศอย่างเพียงพอ
รองปลัดกระทรวงสาธารณสุข เผย มีการจัดหาและกระจายยาต้านไวรัสรักษาโควิด 19 ไปทั่วประเทศอย่างเพียงพอ ฟาวิพิราเวียร์ 6.8 ล้านเม็ด และโมลนูพิราเวียร์ 6.6 ล้านเม็ด อยู่ระหว่างจัดซื้อเพิ่มอีก 30 ล้านเม็ด เพื่อสามารถมียาใช้มากกว่า 30 วัน
รองปลัดกระทรวงสาธารณสุข เผย มีการจัดหาและกระจายยาต้านไวรัสรักษาโควิด 19 ไปทั่วประเทศอย่างเพียงพอ ฟาวิพิราเวียร์ 6.8 ล้านเม็ด และโมลนูพิราเวียร์ 6.6 ล้านเม็ด อยู่ระหว่างจัดซื้อเพิ่มอีก 30 ล้านเม็ด เพื่อสามารถมียาใช้มากกว่า 30 วัน ย้ําผู้ติดเชื้อไม่จําเป็นต้องกินยาต้านไวรัสทุกราย แม้จะเป็นกลุ่ม 608 โดยแพทย์จะพิจารณาสั่งจ่ายยาตามอาการและข้อบ่งชี้
วันนี้ (4 สิงหาคม 2565) นายแพทย์ธงชัย กีรติหัตถยากร รองปลัดกระทรวงสาธารณสุข กล่าวว่า กระทรวงสาธารณสุขมีการจัดหายารักษาโรคโควิด 19 จํานวน 4 รายการ คือ ฟาวิพิราเวียร์ โมลนูพิราเวียร์ เรมเดซิเวียร์ และแพกซ์โลวิด ซึ่งเป็นยาที่ได้รับการขึ้นทะเบียนจากสํานักงานคณะกรรมการอาหารและยา (อย.) หรือคัดเลือกยาคุณภาพจากต่างประเทศและนําเข้าโดยองค์การเภสัชกรรม ยืนยันว่ามีการจัดหาและกระจายยาฟาวิพิราเวียร์ โมลนูพิราเวียร์ และเรมเดซิเวียร์ ไปยังทุกจังหวัดอย่างเพียงพอ โดยตั้งแต่เดือนมกราคม - กรกฎาคม 2565 กระทรวงสาธารณสุขสนับสนุนยาให้ทั้งโรงพยาบาลรัฐและเอกชนทั่วประเทศ เป็นยาฟาวิพิราเวียร์ 265.5 ล้านเม็ด ยาโมลนูพิราเวียร์ 12 ล้านเม็ด และยาเรมเดซิเวียร์ 375,210 ขวด
นายแพทย์ธงชัยกล่าวต่อว่า ข้อมูลล่าสุด ณ วันที่ 3 สิงหาคม 2565 มียาคงคลังในพื้นที่ คือ ยาฟาวิพิราเวียร์และโมลนูพิราเวียร์ รวม 11.2 ล้านเม็ด และยังมีสํารองที่ส่วนกลางอีกจํานวนหนึ่ง ปัจจุบันอัตราการใช้ยาเพียงพอต่อการใช้มากกว่า 14 วัน และมีการติดตามการใช้ยาด้วยระบบVMI เมื่อมีการใช้ยาจะส่งไปทดแทนต่อเนื่อง เพื่อให้ในพื้นที่มียาคงคลังสําหรับการใช้ในระยะเวลามากกว่า 14 วัน นอกจากนี้ ส่วนกลางยังมีการสํารองยาฟาวิพิราเวียร์และโมลนูพิราเวียร์กว่า 2 ล้านเม็ด และอยู่ระหว่างจัดซื้อเพิ่มเติม คือ ฟาวิพิราเวียร์ 10 ล้านเม็ด โมลนูพิราเวียร์ 20 ล้านเม็ดและเรมเดซิเวียร์ 8 หมื่นขวด
นพ.ธงชัยกล่าวอีกว่า ยาแต่ละรายการมีข้อบ่งชี้ในการใช้แตกต่างกัน ซึ่งผู้ติดเชื้อโควิด 19 ไม่จําเป็นต้องได้รับยาต้านไวรัสทุกราย แม้จะเป็นกลุ่ม 608 ขึ้นอยู่กับดุลยพินิจของแพทย์ที่จะพิจารณาจ่ายยาตามอาการ ข้อบ่งชี้และแนวทางการดูแลรักษาตามมาตรฐานของกรมการแพทย์ โดยยาโมลนูพิราเวียร์ จะใช้ในผู้ที่มีอาการเล็กน้อยถึงปานกลาง ร่วมกับปัจจัยเสี่ยงที่จะเกิดอาการรุนแรงอย่างใดอย่างหนึ่ง คือ อายุมากกว่า 60 ปี หรือมีโรคประจําตัว เช่น โรคเบาหวานที่ควบคุมไม่ได้ โรคหลอดเลือดสมอง โรคปอดอุดกั้นเรื้อรังระดับ 2 ขึ้นไป โรคไตเรื้อรังระยะ 3 ขึ้นไป โรคหัวใจและหลอดเลือดระดับ 2 รวมถึงโรคหัวใจแต่กําเนิด ภาวะอ้วนน้ําหนักมากกว่า 90 กิโลกรัม หรือBMI เกิน 30 กก./ตร.ม. มีภาวะตับแข็งระดับ 8 ขึ้นไป ภาวะภูมิคุ้มกันต่ํา ได้รับยาเคมีบําบัดหรือยากดภูมินาน 15 วันขึ้นไป ผู้ติดเชื้อเอชไอวีที่มีค่า CD4 น้อยกว่า 200 เซลล์/ลบ.ม. หรือได้รับวัคซีนไม่ครบตามเกณฑ์ คือไม่ได้รับเข็มกระตุ้น
“แม้จะมีโรคเรื้อรัง แต่การจ่ายยาอยู่ที่ดุลยพินิจของแพทย์ ซึ่งจะพิจารณาจากความเสี่ยงในกลุ่มที่มีอาการมากหรือควบคุมอาการไม่ได้ รวมทั้งยาต้านไวรัสรักษาโควิด 19 เป็นยาที่ขึ้นทะเบียนฉุกเฉิน ขณะนี้ อนุญาตให้ใช้ในโรงพยาบาลและคลินิกเวชกรรม ซึ่งต้องสั่งจ่ายโดยแพทย์เท่านั้น ประชาชนไม่ควรหาซื้อยามากินเอง จะเป็นอันตรายได้” นายแพทย์ธงชัยกล่าว
************************************ 4 สิงหาคม 2565
รัฐบาลไทย-ข่าวทำเนียบรัฐบาล-นายกฯ ตั้ง ศบค. ส่วนหน้า แก้ปัญหาโควิดชายแดนใต้
วันจันทร์ที่ 18 ตุลาคม 2564
นายกฯ ตั้ง ศบค. ส่วนหน้า แก้ปัญหาโควิดชายแดนใต้
....
ราชกิจจานุเบกษาเผยแพร่ประกาศ คําสั่งนายกรัฐมนตรี ที่ 21/2564 เรื่อง จัดตั้งศูนย์บูรณาการแก้ไขสถานการณ์โควิด-19 ในพื้นที่จังหวัดชายแดนใต้ ได้แก่ จ.นราธิวาส ปัตตานี ยะลา และสงขลา เรียกย่อว่า “ศบค. ส่วนหน้า”
.
ศูนย์นี้จะทําหน้าที่กําหนดแนวทาง ประสานงาน ขับเคลื่อน เร่งรัด และติดตามการปฏิบัติงานเพื่อแก้ปัญหาการแพร่ระบาดโรคโควิด-19 ได้อย่างเหมาะสมและมีประสิทธิภาพ
อ่านเพิ่มเติมได้ที่http://www.ratchakitcha.soc.go.th/.../2564/E/252/T_0001.PDF
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รอง.ปลัดอำพันธุ์ เป็นประธานการประชุมคณะกรรมการพิจารณาอุทธรณ์ ครั้งที่ 1/2565
วันพุธที่ 2 มีนาคม 2565
รอง.ปลัดอําพันธุ์ เป็นประธานการประชุมคณะกรรมการพิจารณาอุทธรณ์ ครั้งที่ 1/2565
รอง.ปลัดอําพันธุ์ เป็นประธานการประชุมคณะกรรมการพิจารณาอุทธรณ์ ครั้งที่ 1/2565
เมื่อวันอังคารที่ 1 มี.ค. 2565 นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมคณะกรรมการพิจารณาอุทธรณ์ ครั้งที่ 1/2565 โดยมีผู้แทนจากกรมส่งเสริมสหกรณ์ กระทรวงการคลัง สํานักงานคณะกรรมการกฤษฎีกา กรรมการผู้ทรงคุณวุฒิในคณะกรรมการพัฒนาการสหกรณ์แห่งชาติ และคณะทํางานที่เกี่ยวข้อง เข้าร่วมประชุมฯ โดยที่ประชุมฯ ได้มีการพิจารณาหารือข้ออุทธรณ์ ตามระเบียบว่าด้วยการพิจารณาอุทธรณ์ พ.ศ. 2563 จํานวน 8 เรื่อง ณ ห้องประชุม 134 กระทรวงเกษตรและสหกรณ์
รัฐบาลไทย-ข่าวทำเนียบรัฐบาล-“อนุทิน” ตรวจเยี่ยมโรงงานต้นแบบวัคซีนโควิด “จุฬา-ใบยา” เริ่มทดสอบในคนเฟส 1 ต้น ก.ย.นี้
วันศุกร์ที่ 13 สิงหาคม 2564
“อนุทิน” ตรวจเยี่ยมโรงงานต้นแบบวัคซีนโควิด “จุฬา-ใบยา” เริ่มทดสอบในคนเฟส 1 ต้น ก.ย.นี้
รองนายกรัฐมนตรีและรัฐมนตรีว่าการกระทรวงสาธารณสุข ตรวจเยี่ยมโรงงานต้นแบบผลิตวัคซีนโควิดชนิดโปรตีนซับยูนิตจากใบยาสูบ โดยจุฬาฯ-ใบยา เผยมีความคืบหน้าต้นเดือนกันยายนเริ่มทดสอบในมนุษย์เฟส 1 คาดไตรมาส 3 ปี 65 ผลิตใช้ได้ 60 ล้านโดสต่อปี
รองนายกรัฐมนตรีและรัฐมนตรีว่าการกระทรวงสาธารณสุข ตรวจเยี่ยมโรงงานต้นแบบผลิตวัคซีนโควิดชนิดโปรตีนซับยูนิตจากใบยาสูบ โดยจุฬาฯ-ใบยา เผยมีความคืบหน้าต้นเดือนกันยายนเริ่มทดสอบในมนุษย์เฟส 1 คาดไตรมาส 3 ปี 65 ผลิตใช้ได้ 60 ล้านโดสต่อปี สามารถปรับปรุงรองรับสายพันธุ์ใหม่ได้
วันนี้ (13 สิงหาคม 2564) ที่ชั้น 11 อาคารจุฬาพัฒน์ 14 จุฬาลงกรณ์มหาวิทยาลัย นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์ศุภกิจ ศิริลักษณ์ อธิบดีกรมวิทยาศาสตร์การแพทย์ นายแพทย์ไพศาล ดั่นคุ้ม เลขาธิการคณะกรรมการอาหารและยา และนายแพทย์นคร เปรมศรี ผู้อํานวยการสถาบันวัคซีนแห่งชาติ ตรวจเยี่ยมโรงงานต้นแบบการผลิตวัคซีนและยาชีววัตถุด้วยพืชโดยจุฬาลงกรณ์มหาวิทยาลัย และบริษัท ใบยา ไฟโตฟาร์ม จํากัด เพื่อผลิตวัคซีนโควิด 19 ชนิดโปรตีนซับยูนิตจากใบยาสูบ
นายอนุทินกล่าวว่า วัคซีนจุฬาฯ-ใบยาเริ่มพัฒนามาตั้งแต่กุมภาพันธ์ 2563 ทดสอบในหนูทดลองและลิง พบว่าช่วยกระตุ้นภูมิคุ้มกันได้ดี แต่เนื่องจากยังไม่มีโรงงานผลิตวัคซีนด้วยพืชในประเทศ กระทรวงสาธารณสุข โดยสถาบันวัคซีนแห่งชาติ จึงสนับสนุนงบประมาณ 160 ล้านบาท ให้แก่จุฬาฯและบริษัทใบยาในการปรับปรุงพัฒนาโรงงานต้นแบบการผลิตวัคซีนและชีววัตถุโดยใช้พืช ใช้เวลา 8 เดือนในการปรับปรุงบนพื้นที่ชั้น 11 อาคารจุฬาพัฒน์ 14 ขนาด 1,200 ตารางเมตร ผ่านมาตรฐานสํานักงานคณะกรรมการอาหารและยา (อย.) พร้อมรองรับการผลิตวัคซีนในขั้นต้น เริ่มตั้งแต่เพาะเลี้ยงแบคทีเรียพาหะสารพันธุกรรมของโคโรนาไวรัส ปลูกถ่ายลงในใบยาสูบ เพาะพันธุ์เพิ่มจํานวน และเก็บเกี่ยวเพื่อสกัดโปรตีนสําหรับใช้ผลิตวัคซีน ก่อนนําส่งไปทําวัคซีนให้บริสุทธิ์ ที่บริษัท คินเจ่น ไบโอเทค จํากัด จากนั้นผสมและแบ่งบรรจุวัคซีนที่สถานเสาวภาต่อไป
ทั้งนี้ วัคซีนจุฬา-ใบยาจะเริ่มต้นทดสอบในมนุษย์ เฟสที่ 1 ช่วงต้นเดือนกันยายน เบื้องต้นประมาณ 100 คนในขนาดโดส 10 ไมโครกรัม 50 ไมโครกรัม และ 100 ไมโครกรัม หากทุกอย่างเป็นไปตามแผน คาดว่าในไตรมาส 3 ของปี2565 สามารถผลิตวัคซีนป้องกันโควิด 19 ฝีมือคนไทยในประเทศเองได้มาก 1-5 ล้านโดสต่อเดือน หรือราว 60 ล้านโดสต่อปี
“วันนี้ได้มาให้กําลังใจทีมไทยแลนด์ ซึ่งเป็นการวิจัยพัฒนาวัคซีนสัญชาติไทยโดยบริษัทของคนไทย ทั้งนี้ กระทรวงสาธารณสุขพร้อมสนับสนุนในทุกด้าน เพื่อให้การดําเนินงานประสบความสําเร็จโดยเร็ว เพราะถือเป็นนวัตกรรม องค์ความรู้ และเกิดประโยชน์ต่อประเทศ ที่สําคัญคือวัคซีนนี้สามารถปรับปรุงรองรับสายพันธุ์ใหม่ ๆ ได้ทันที ขณะนี้กําลังดําเนินการใน 10 สายพันธุ์ หากสําเร็จ อนาคตอาจจะเหมือนวัคซีนไข้หวัดใหญ่ที่สามารถใส่หลายสายพันธุ์ลงไปในวัคซีนได้ ทําให้การป้องกันก็น่าจะสูงขึ้น” นายอนุทินกล่าว
*********************************13 สิงหาคม 2564
รัฐบาลไทย-ข่าวทำเนียบรัฐบาล-โฆษกดีอีเอส เผยสถานการณ์เฟคนิวส์ส่งท้ายเดือน ก.พ. ข่าวสุขภาพ-การเงินคนสนใจมากสุด
วันอาทิตย์ที่ 27 กุมภาพันธ์ 2565
โฆษกดีอีเอส เผยสถานการณ์เฟคนิวส์ส่งท้ายเดือน ก.พ. ข่าวสุขภาพ-การเงินคนสนใจมากสุด
โฆษกดีอีเอส เผยสถานการณ์เฟคนิวส์ส่งท้ายเดือน ก.พ. ข่าวสุขภาพ-การเงินคนสนใจมากสุด
โฆษกกระทรวงดิจิทัลฯฝ่ายการเมืองสรุปสถานการณ์ข่าวปลอมรอบสัปดาห์สุดท้ายก.พ. 65พบหัวข้อข่าวเกี่ยวกับสุขภาพและเศรษฐกิจการเงินได้รับความสนใจจากประชาชนมากสุด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าผลการมอนิเตอร์และรับแจ้งข่าวปลอมประจําสัปดาห์ระหว่างวันที่18-24ก.พ. 65โดยศูนย์ต่อต้านข่าวปลอมมีข้อความเข้ามาทั้งสิ้น11,514,668ข้อความโดยจากการคัดกรองมีข้อความที่ต้องดําเนินการตรวจสอบ(Verify)จํานวน222ข้อความรวมเรื่องที่ต้องดําเนินการตรวจสอบ107เรื่องในจํานวนนี้เป็นข่าวเกี่ยวกับโควิด39เรื่อง
โดยมีข่าวปลอมที่คนสนใจสูงสุด10อันดับแรกได้แก่1.รู้เบอร์มือถือที่ผูกพร้อมเพย์สามารถรู้ยอดเงินในธนาคารได้2.ธ.ก.ส.ส่งSMSเข้ามือถือเบอร์ส่วนตัวเพื่อให้คลิกลิงก์เข้าระบบ3.ใช้ปัสสาวะหยอดตาช่วยแก้อาการปวดตาได้4.ดื่มน้ําต้มสมุนไพร7อย่างช่วยรักษาโรคมะเร็งในกระดูก5.ธ.กรุงไทย ให้ยืมเงินปิดหนี้ตามนโยบายรัฐดอกเบี้ยต่ํายืมได้ทุกอาชีพ
6.แถบสีท้ายหลอดยาสีฟันบอกถึงส่วนประกอบที่ใช้ผลิต7.ธ.ออมสินร่วมกับบริษัทเอกชนปล่อยเงินกู้ดอกเบี้ยร้อยละ2บาท8.ชี้แนะเครื่องดื่มสมุนไพรช่วยรักษาโรคหลอดเลือดในหัวใจ9.น้ําเกลือNormal Salineใช้แช่คอนแทคเลนส์ได้และ10.ต้นบานเย็นมีสรรพคุณรักษาโรคมะเร็ง
“ข่าวปลอมที่ได้รับความสนใจเป็นลําดับต้นๆในรอบสัปดาห์ล่าสุดนี้เกาะกลุ่มอยู่ที่2หมวดข่าวได้แก่ประเด็นเกี่ยวกับสุขภาพและเศรษฐกิจการเงินภาคครัวเรือนซึ่งเป็นเรื่องใกล้ตัวประชาชนดังนั้นควรรอบคอบและตรวจสอบอย่างรอบด้านถ้าพบการส่งต่อหรือการโพสต์ข่าวประเด็นเหล่านี้บนโซเชียลเพื่อไม่ให้ตกเป็นเหยื่อข่าวปลอม”นางสาวนพวรรณกล่าว
ทั้งนี้อยากขอความร่วมมือจากประชาชนอย่างต่อเนื่องเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามรวมทั้งช่วยกันแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
***************
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เรียกประชุมด่วน ผอ.ป.ป.ส.ภาค ให้นโยบาย 4 ข้อ
วันพุธที่ 16 กุมภาพันธ์ 2565
รัฐมนตรีว่าการกระทรวงยุติธรรม เรียกประชุมด่วน ผอ.ป.ป.ส.ภาค ให้นโยบาย 4 ข้อ
รัฐมนตรีว่าการกระทรวงยุติธรรม เรียกประชุมด่วน ผอ.ป.ป.ส.ภาค ให้นโยบาย 4 ข้อ ทํางานให้หนักขึ้น เร่งขยายผลยึดทรัพย์เครือข่าย ทําให้เร็ว-ละเอียด มัดตัวอย่าให้หลุดรอด ต้องทํางานเป็นทีมประสานงานร่วมทหาร ตํารวจ ฝ่ายปกครอง สรรพากร สอดคล้องไปทิศทางเดียวกัน
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ตนได้เรียกประชุมด่วนร่วมกับผู้อํานวยการสํานักงานป้องกันและปราบปรามยาเสพติดภาค 1-9 และ ป.ป.ส.กทม. เพื่อมอบนโยบายในการทํางาน เพิ่มประสิทธิภาพในการบังคับใช้กฎหมายตาม ประมวลกฎหมายยาเสพติดฉบับใหม่ โดยมุ่งที่ผลลัพธ์สุดท้าย คือ การยึดทรัพย์ให้เป็นไปตามเป้าหมายตามได้แจ้งแก่สาธารณชน โดยขอให้เร่งรัดและกําชับการปฏิบัติ โดยเฉพาะการขยายผลเพื่อยึดทรัพย์และทําลายเครือข่ายผู้มีอิทธิพลเบื้องหลังของขบวนการยาเสพติด เนื่องจากพิจารณาตัวชี้วัดที่ได้ตั้งไว้ แต่ละสํานักงานภาคยังทําตัวเลขได้ไม่สูงนักและยังไม่สอดคล้องกับระยะเวลาและเป้าหมาย ตนจึงกําชับขอให้ดําเนินการ ตนได้ให้นโยบายไว้ 4 ข้อ คือ 1. กรณีตํารวจ หรือทหาร หรือฝ่ายปกครองได้ดําเนินการจับกุมให้รีบเข้าไปดําเนินการขยายผลและสืบสวนและยึดทรัพย์ทันที โดยให้ประสานงานทันทีเมื่อมีการจับกุมไม่ต้องรอให้ฝ่ายจับกุมแจ้งเป็นหนังสือ มาถึงส่วนกลาง ในแต่ละเคสต้องมีเจ้าหน้าที่ ป.ป.ส. เข้าประกบทํางานไปพร้อมกับชุดจับกุม
นายสมศักดิ์ กล่าวอีกว่า 2. การดําเนินการสืบสวนต่อทรัพย์สินที่เกี่ยวข้องกับการกระทําความผิดยาเสพติดต้องดําเนินการให้รวดเร็วและละเอียดรอบคอบเพื่อให้มีข้อมูลและรายละเอียดเพื่อนําเสนอคณะกรรมการกลั่นกรองระดับภาคและคณะกรรมการตรวจสอบทรัพย์สินชุดใหญ่เพื่อให้ทรัพย์สินไม่รั่วไหลและหลุดรอดไป ควรทําการสืบสวนและสอบปากคําด้วยความละเอียดรอบคอบและครบประเด็น 3. ตัวชี้วัดที่ได้กําหนด 3 กรณี คือ ความผิดสมคบ มาตรการความผิดฟอกเงิน และความผิดตามประมวลรัษฏากร ขอให้ประสานอย่างใกล้ชิดกับกรมสรรพากรในพื้นที่ และ 4. ต้องทํางานให้หนัก โดยเฉพาะประเด็นการสร้างความรับรู้ตามประมวลกฎหมายใหม่ กฎหมายลูกและระเบียบที่ทยอยออกมา ทั้งในภาคประชาชนและการสื่อสารกับเจ้าหน้าที่ผู้บังคับใช้กฎหมายในพื้นที่ เช่น การขออนุมัติสมคบที่จะให้เข้ามาขอที่ส่วนกลางทั้งหมดเพื่อให้เป็นมาตรฐานเดียวกันก่อนกระจายอํานาจกลับไปยังภูมิภาค
"การเรียกประชุมด่วนในครั้งนี้ เพราะตัวเลขของการยึดทรัพย์ในช่วงที่ผ่านมาได้เพียง 1,370 ล้านบาท ถือว่ายังไม่เข้าเป้าสําหรับผมในฐานะผู้บริหาร ดังนั้นเราต้องเร่งดําเนินการตามที่รับปากกับประชาชนไว้ ที่เราตั้งเป้าอยู่ที่ 10,000 ล้านบาท ซึ่งการที่เราเป็นเจ้าหน้าที่ ป.ป.ส. เราจะต้องทํางานเป็นทีมเวิร์คร่วมกับหน่วยงานต่างๆ ทั้ง ทหาร ตํารวจ ฝ่ายปกครองและสรรพากร ทุกคนต้องร่วมแรงร่วมใจกัน เพราะเป็นประโยชน์ต่อประเทศชาติ ผมอยากเห็นสถานการณ์ยาเสพติดในประเทศดีขึ้น ขอให้เราร่วมมือบูรณาการกันทุกส่วน ผมเชื่อว่าเมื่อสิ้นสุด 4 ไตรมาสเราจะทําได้ตามเป้าหมายอย่างแน่นอน" นายสมศักดิ์ กล่าว
รัฐบาลไทย-ข่าวทำเนียบรัฐบาล-ปลัด วธ. เป็นประธานการประชุมรับฟังความคิดเห็นกลุ่มศิลปินและกลุ่มเครือข่ายในอุตสาหกรรมสร้างสรรค์
วันจันทร์ที่ 9 สิงหาคม 2564
ปลัด วธ. เป็นประธานการประชุมรับฟังความคิดเห็นกลุ่มศิลปินและกลุ่มเครือข่ายในอุตสาหกรรมสร้างสรรค์
การประชุมรับฟังความคิดเห็นกลุ่มศิลปินและกลุ่มเครือข่ายในอุตสาหกรรมสร้างสรรค์ ผ่านระบบ ZOOM
วันที่ ๙ สิงหาคม ๒๕๖๔ เวลา ๑๐.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมรับฟังความคิดเห็นกลุ่มศิลปินและกลุ่มเครือข่ายในอุตสาหกรรมสร้างสรรค์ ผ่านระบบ ZOOM โดยมีนายกิตติพันธ์ พานสุวรรณ รองปลัดกระทรวงวัฒนธรรม นายประสพ เรียงเงิน รองปลัดกระทรวงวัฒนธรรม ผู้บริหาร ศิลปินแห่งชาติ ศิลปินศิลปาธร ศิลปินพื้นบ้าน สมาคมลิเกประเทศไทย สมาคมหมอลําอีสาน สมาคมอุปรากรจีน สหพันธ์สมาคมโนราแห่งประเทศไทย สมาคมกลองและศิลปะการแสดงล้านนา สมาคมนักร้องลูกทุ่งแห่งประเทศไทย และสมาคมที่เกี่ยวข้องเข้าร่วม ณ ห้องแถลงข่าวชั้น ๑ อาคารวัฒนธรรมวิศิษฏ์ กระทรวงวัฒนธรรม
การประชุมดังกล่าว เป็นการเปิดรับฟังความคิดเห็นของเครือข่ายศิลปินและนําข้อเสนอแนวทางแก้ไขปัญหา การช่วยเหลือ เยียวยาผู้ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) รวมไปถึงแนวทางการพัฒนากลุ่มศิลปินและกลุ่มเครือข่ายในอุตสาหกรรมสร้างสรรค์ทั้งระยะเร่งด่วน ระยะกลางและระยะยาวต่อรัฐบาล
รัฐบาลไทย-ข่าวทำเนียบรัฐบาล-พิธีปิดและมอบประกาศนียบัตรการฝึกอบรมหลักสูตรนักบริหารการอุตสาหกรรมระดับสูง (นอส.) รุ่นที่ 1 ของกระทรวงอุตสาหกรรม
วันศุกร์ที่ 17 กันยายน 2564
พิธีปิดและมอบประกาศนียบัตรการฝึกอบรมหลักสูตรนักบริหารการอุตสาหกรรมระดับสูง (นอส.) รุ่นที่ 1 ของกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในพิธีปิดและมอบประกาศนียการฝึกอบรมหลักสูตรนักบริหารการอุตสาหกรรมระดับสูง (นอส.) รุ่นที่ 1 ของกระทรวงอุตสาหกรรม ซึ่งจัดขึ้นเมื่อวันที่ 19 กรกฎาคม  - 17 กันยายน 2564
พิธีปิดและมอบประกาศนียบัตรการฝึกอบรมหลักสูตรนักบริหารการอุตสาหกรรมระดับสูง (นอส.) รุ่นที่ 1 ของกระทรวงอุตสาหกรรม
วันนี้ (17 กันยายน 2564) เวลา 11.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในพิธีปิดและมอบประกาศนียการฝึกอบรมหลักสูตรนักบริหารการอุตสาหกรรมระดับสูง (นอส.) รุ่นที่ 1 ของกระทรวงอุตสาหกรรม ซึ่งจัดขึ้นเมื่อวันที่ 19 กรกฎาคม - 17 กันยายน 2564 โดยมีบุคลากรในสังกัดกระทรวงอุตสาหกรรมและหน่วยงานภายนอกทั้งภาครัฐและเอกชน จํานวน 30 คน มี นายวิฑูรย์ สิมะโชคดี ประธานคณะกรรมการบริหารวิชาการหลักสูตรฯ นายเดชา จาตุธนานันท์ ผู้ตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรร และผู้บริหารกระทรวงอุตสาหกรรม ร่วมงาน ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม และผ่านระบบ Web Conference (ZOOM)
ทั้งนี้ การประชุมดังกล่าวเป็นไปตามข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ.2548 ฉบับที่ 32 ลงวันที่ 28 สิงหาคม พ.ศ. 2564
รัฐบาลไทย-ข่าวทำเนียบรัฐบาล-ขยายมาตรการลดค่าครองชีพด้านพลังงาน
วันพฤหัสบดีที่ 21 เมษายน 2565
ขยายมาตรการลดค่าครองชีพด้านพลังงาน
วันพฤหัสบดีที่ 21 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลขยายการช่วยเหลือค่าครองชีพด้านพลังงานโดยเห็นชอบปรับปรุงมาตรการบรรเทาผลกระทบแก่ประชาชน ได้แก่ ให้ส่วนลดราคาน้ํามันกลุ่มเบนซิน เพิ่มเติมจากเดิมที่ให้ส่วนลดแค่น้ํามันแก๊สโซฮอล์ แก่ผู้ขับขี่รถจักรยานยนต์สาธารณะที่มีใบอนุญาตและจดทะเบียนกับกรมการขนส่งทางบก 106,655 ราย ในรูปแบบร่วมจ่ายร้อยละ 50 ไม่เกิน 50 บาท/คน/วัน และไม่เกิน 250 บาท/คน/เดือน ใช้ได้ในช่วงเดือน พ.ค.- ก.ค.2565 ผู้ขับขี่รถจักรยานยนต์สาธารณะกดยืนยันสิทธิ์ได้ผ่านแอปพลิเคชันและจ่ายเงินโดยสแกน QR Code ณ สถานีบริการน้ํามันที่ร่วมโครงการ และลดค่าไฟฟ้าผันแปร หรือ ค่า FT ให้แก่ผู้ใช้ไฟฟ้าประเภทที่อยู่อาศัยและกิจการขนาดเล็กที่ยอดการใช้ไฟฟ้าไม่เกิน 300 หน่วยต่อเดือน ตั้งแต่ พ.ค.-ส.ค.2565 ด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” สั่งการ กทม. เร่งติดตั้งไฟจราจรข้ามทางม้าลาย พร้อมให้นำนวัตกรรม “ไฟจราจรอัจฉริยะ” มาใช้งาน เพิ่มความปลอดภัยให้กับประชาชนมากขึ้น
วันศุกร์ที่ 28 มกราคม 2565
โฆษกรัฐบาล เผย “นายกฯ” สั่งการ กทม. เร่งติดตั้งไฟจราจรข้ามทางม้าลาย พร้อมให้นํานวัตกรรม “ไฟจราจรอัจฉริยะ” มาใช้งาน เพิ่มความปลอดภัยให้กับประชาชนมากขึ้น
โฆษกรัฐบาล เผย “นายกฯ” สั่งการ กทม. เร่งติดตั้งไฟจราจรข้ามทางม้าลาย พร้อมให้นํานวัตกรรม “ไฟจราจรอัจฉริยะ” มาใช้งาน เพิ่มความปลอดภัยให้กับประชาชนมากขึ้น
วันที่ 28 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยต่อความปลอดภัยของผู้ใช้ทางม้าลาย สั่งกําชับให้กรุงเทพมหานครดําเนินการติดตั้งไฟจราจรข้ามทางม้าลาย เพิ่มความปลอดภัยให้กับประชาชนมากขึ้น ให้เร่งดําเนินการโดยเฉพาะทางม้าลายในจุดเสี่ยง แก้ไขปัญหาลดอุบัติเหตุ พร้อมพิจารณานํานวัตกรรม “ไฟจราจรอัจฉริยะ” (Smart Traffic Light) ปิด/เปิดไฟเขียวให้คนข้ามทางม้าลายโดยอัตโนมัติ มาใช้งาน ลดปัญหาสัญญาณไฟจราจรข้ามทางม้าลายแบบเดิม ที่ประชาชนผู้ใช้ทางม้าลายต้องเสียเวลายืนรอข้ามถนนหลายนาที
โฆษกประจําสํานักนายกรัฐมนตรี ยังกล่าวว่า นายกรัฐมนตรียังฝากความห่วงใยไปถึงผู้ใช้รถใช้ถนนทุกคน ให้พึงระลึกอยู่เสมอถึงความปลอดภัย มีน้ําใจต่อเพื่อนร่วมทางและผู้ใช้ถนน ความปลอดภัยเป็นสิ่งสําคัญต่อการใช้รถใช้ถนน นอกเหนือจากการเคารพกฎจราจรแล้ว คนใช้รถใช้ถนนจะต้องไม่ประมาทด้วย พร้อมให้ถอดบทเรียนกรณีอุบัติเหตุที่เกิดขึ้นล่าสุด เพื่อลดความสูญเสียชีวิตและทรัพย์สินจากภัยบนท้องถนนด้วย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม รับการเยียวยาประชาชนต่ำกว่าเป้า หลังไตรมาสแรกจ่ายเงินเยียวยาผู้เสียหายคดีอาญาได้เพียง 23.31%
วันอังคารที่ 11 มกราคม 2565
รัฐมนตรีว่าการกระทรวงยุติธรรม รับการเยียวยาประชาชนต่ํากว่าเป้า หลังไตรมาสแรกจ่ายเงินเยียวยาผู้เสียหายคดีอาญาได้เพียง 23.31%
รัฐมนตรีว่าการกระทรวงยุติธรรม รับการเยียวยาประชาชนต่ํากว่าเป้า หลังไตรมาสแรกจ่ายเงินเยียวยาผู้เสียหายคดีอาญาได้เพียง 23.31% จี้อนุกรรมการ-กรมคุ้มครองสิทธิ เร่งพิจารณาเพื่อช่วยคนเดือดร้อน
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงการเยียวยาผู้เสียหายและจําเลยในคดีอาญาว่า ผลการเบิกจ่ายเงินเยียวยาผู้เสียหายและจําเลยในคดีอาญาปีงบประมาณ 2565 ไตรมาสแรกตั้งแต่วันที่ 1 ต.ค. 2564 จนถึงขณะนี้ เบิกจ่ายไปแล้ว 1,761 ราย เป็นเงิน 93.2 ล้านบาท คิดเป็น 23.31 % จากงบประมาณที่ได้รับการจัดสรร 400 ล้านบาท โดยเดือน ต.ค.2564 เบิกจ่าย 438 ราย เป็นเงิน 22.4 ล้านบาท เดือน พ.ย. 2564 เบิกจ่าย 576 ราย เป็นเงิน 30 ล้านบาท เดือน ธ.ค. 2564 เบิกจ่าย 668 ราย เป็นเงิน 35.5 ล้านบาท และเดือน ม.ค.2565 เบิกจ่ายไปแล้ว 79 ราย เป็นเงิน 5.2 ล้านบาท โดยขณะนี้ยังมีเรื่องคงค้างอีกประมาณ 243 ราย ตนต้องขอความร่วมมือไปยังคณะอนุกรรมการพิจารณาจ่ายค่าตอบแทนแต่ละจังหวัด ที่มีผู้ว่าราชการจังหวัดเป็นประธาน เร่งพิจารณาจ่ายค่าตอบแทนเพื่อช่วยเหลือชาวบ้านที่เดือดร้อน แม้จะไม่มากแต่เป็นสิทธิที่ประชาชนพึงต้องได้ เราต้องร่วมใจกันทํางานให้รวดเร็ว เพราะเป้าหมายเดียวของพวกเราคือการช่วยเหลือและบริการประชาชน
"นอกจากนี้ผมอยากให้กรมคุ้มครองสิทธิและเสรีภาพ สํานักงานยุติธรรม กองทุนยุติธรรม และหน่วยงานที่เกี่ยวข้อง เร่งการประชาสัมพันธ์ให้ชาวบ้านรับรู้สิทธิต่างๆที่พวกเขาควรได้รับในกระบวนการยุติธรรม เช่น การเยียวยา การไกล่เกลี่ยหนี้ ตามที่ผมได้กําหนดนโยบายการบริหารราชการเพื่อให้ประชาชนเข้าถึงกระบวนการยุติธรรมได้ง่ายและทั่วถึง และผมอยากให้ประชาชนได้สิทธิตามที่ควรจะได้รับ เพราะเรามีงบประมาณอยู่แล้วในส่วนนี้ และทุกหน่วยงานในกระทรวงต้องบูรณาการสร้างการมีส่วนร่วมจากทุกภาคส่วน เราต้องเอาความยุติธรรมใส่มือประ ชาชน เพื่อให้เกิดความเชื่อมั่นและศรัทธาแก่พี่น้องประชาชนว่ากระทรวงยุติธรรมเป็นที่พึ่งของประชาชนได้อย่างแท้จริง"นายสมศักดิ์ กล่าว
รัฐบาลไทย-ข่าวทำเนียบรัฐบาล-ครม.เห็นชอบปรับเงื่อนไขจ่ายเงินอุดหนุนโครงการรักษาระดับการจ้างงานเอสเอ็มอีให้ครอบคลุมผู้ประกอบการมากขึ้น พร้อมขยายระยะเวลาดำเนินงานหลายโครงการภายใต้ พ.ร.ก.เงินกู้ฯ เพิ่มเติม
วันอังคารที่ 11 มกราคม 2565
ครม.เห็นชอบปรับเงื่อนไขจ่ายเงินอุดหนุนโครงการรักษาระดับการจ้างงานเอสเอ็มอีให้ครอบคลุมผู้ประกอบการมากขึ้น  พร้อมขยายระยะเวลาดําเนินงานหลายโครงการภายใต้ พ.ร.ก.เงินกู้ฯ เพิ่มเติม
ครม.เห็นชอบปรับเงื่อนไขจ่ายเงินอุดหนุนโครงการรักษาระดับการจ้างงานเอสเอ็มอีให้ครอบคลุมผู้ประกอบการมากขึ้น  พร้อมขยายระยะเวลาดําเนินงานหลายโครงการภายใต้ พ.ร.ก.เงินกู้ฯ เพิ่มเติม
วันที่ 11 มกราคม 2565น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 11 ม.ค. 2565 ได้เห็นชอบ ให้กรมการจัดหางาน กระทรวงแรงงานปรับปรุงเงื่อนไขการจ่ายเงินอุดหนุนตามโครงการส่งเสริมและรักษาระดับการจ้างงานในธุรกิจเอสเอ็มอี สําหรับเดือน ธ.ค.2564-ม.ค.2565 ภายใต้เงื่อนไขการลงทะเบียนและนําส่งข้อมูลเงินสมทบผ่านระบบบริการอิเล็กทรอนิกส์(ระบบ e-Service)
จากเดิมที่กําหนดว่า นายจ้างที่ประสงค์จะเข้าร่วมโครงการต้องลงทะเบียนนําส่งข้อมูลเงินสมทบผ่านระบบ e-Service ของสํานักงานประกันสังคม(สปส.) ภายในวันที่ 15 ของเดือนถัดไป โดยให้มีในผลงวดสมทบให้ สปส. เดือนพ.ย. 2564 เป็นต้นไป (นําส่งข้อมูลการส่งเงินสมทบภายในวันที่ 15 ธ.ค. 2564) โดยปรับปรุงเงื่อนไขเป็น 1.นายจ้างที่เข้าร่วมโครงการจะต้องเป็นผู้มีประวัติเคยนําส่งข้อมูลเงินสมทบผ่านระบบ e-Service ของ สปส. ก่อนวันที่ 16 ธ.ค. 2564 และ 2.นายจ้างที่นําส่งข้อมูลเงินสมทบหลังวันที่ 15 ธ.ค. 64 ต้องนําส่งข้อมูลเงินสมทบผ่านระบบ e-Service ภายในวันที่ 17 ม.ค. 2565
ทั้งนี้ เพื่อให้กลุ่มนายจ้างเป้าหมายของโครงการฯ ซึ่งได้รับผลกระทบจากสถานการณ์แพร่ระบาดของโควิด-19 ได้รับความช่วยเหลือตามโครงการฯ ได้มากขึ้น พร้อมกันนี้ ครม. ได้มอบหมายให้กรมการจัดหางานเร่งดําเนินโครงการให้แล้วเสร็จในกรอบระยะเวลาที่กําหนดต่อไป
น.ส.ไตรศุลี กล่าวว่า พร้อมกันนี้ ครม.ได้อนุมัติให้สํานักงานประกันสังคม เปลี่ยนแปลงรายละเอียดที่เป็นสาระสําคัญของโครงการเยียวยานายจ้างและผู้ประกันตนตามมาตรา 33 ในกิจการที่ได้รับผลกระทบจากมาตรการของรัฐในพื้นที่ควบคุมสูงสุดและเข้มงวด โดยขยายระยะเวลาดําเนินการจาเดิมสิ้นสุดเดือนธ.ค. 2564 เป็น สิ้นสุดมี.ค. 2565 เนื่องจากต้องใช้ระยะเวลาในการดําเนินการเบิกจ่ายเงินให้แก่กลุ่มเป้าหมายที่ยังไม่ได้รับเงินตามโครงการ
นอกจากนี้ ครม. ยังได้เห็นชอบการขยายระยะเวลาดําเนินโครงการของหลายโครงการที่ได้รับอนุมัติจาก ครม. ให้ใช้จ่ายงบประมาณจากพ.ร.ก.เงินกู้ฯ เพิ่มเติม ได้แก่ อนุมัติให้สถาบันวัคซีนแห่งชาติ ขยายเวลาดําเนินโครงการภายใต้แผนการเร่งรัดการเข้าถึงวัคซีนโควิด-19 สําหรับประชาชนคนไทย จากเดิมสิ้นสุด ธ.ค. 2564 เป็น พ.ค. 2565 ให้สํานักงานปลัดกระทรวงสาธารณสุข ขยายระยะเวลาดําเนินโครงการพัฒนาระบบสื่อสารสั่งการศูนย์ปฏิบัติการฉุกเฉินด้านการแพทย์และสาธารณสุขระดับกระทรวงและระดับเขตสุขภาพเป็น SmartEOC และโครงการพัฒนาศักยภาพระบบบริการสุขภาพรองรับสถานการณ์การแพร่ระบาดของโควิด19 จากเดิมสิ้นสุดธ.ค. 2564 เป็น มี.ค. 2565
รวมถึงให้กรมพัฒนาชุมชน ขยายระยะเวลาดําเนินโครงการพัฒนาพื้นที่ต้นแบบการพัฒนาชีวิตตามหลักทฤษฎีใหม่ ประยุกต์สู่ "โคก หนอง นา โมเดล" จากเดิมสิ้นสุด ธ.ค. 2564 เป็น มี.ค. 2565 พร้อมกับปรับลดกิจกรรมย่อยรวม 3 กิจกรรม และลดวงเงินดําเนินการลงรวม 25 ล้านบาท ทําให้วงเงินดําเนินการตามโครงการอยู่ที่ 4,762.91 ล้านบาท จากเดิม 4,787.91 ล้านบาท
..............................
รัฐบาลไทย-ข่าวทำเนียบรัฐบาล-ธ.ก.ส.ได้คะแนนการประเมินความโปร่งใสและคุณธรรม (ITA) ระดับดีเยี่ยม ต่อเนื่อง 7 ปี
วันศุกร์ที่ 27 สิงหาคม 2564
ธ.ก.ส.ได้คะแนนการประเมินความโปร่งใสและคุณธรรม (ITA) ระดับดีเยี่ยม ต่อเนื่อง 7 ปี
ธ.ก.ส.คว้าคะแนน 96.77 (ระดับดีเยี่ยม : AA) จากการประเมินคุณธรรมและความโปร่งใสในการดําเนินงานของหน่วยงานภาครัฐ ประจําปีงบประมาณ 2564 จากสํานักงาน ป.ป.ช.
ธ.ก.ส.คว้าคะแนน 96.77 (ระดับดีเยี่ยม : AA) จากการประเมินคุณธรรมและความโปร่งใสในการดําเนินงานของหน่วยงานภาครัฐ ประจําปีงบประมาณ 2564 จากสํานักงาน ป.ป.ช. สะท้อนการเป็นองค์กรที่ดําเนินกิจการตามหลักธรรมาภิบาลและตั้งมั่นในคุณธรรมในการบริหารงานอย่างต่อเนื่อง เพื่อมุ่งสู่ปณิธานในการสร้าง Better Life . Better Community . Better Pride สู่ภาคเกษตรกรรม
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส) เปิดเผยว่า ธ.ก.ส. ได้เข้าร่วมการประเมินคุณธรรมและความโปร่งใสในการดําเนินงานของหน่วยงานภาครัฐ (Integrity and Transparency Assessment : ITA) ประจําปีงบประมาณ 2564 จัดโดยสํานักงานคณะกรรมการป้องกันและปรามปรามการทุจริตแห่งชาติ (สํานักงาน ป.ป.ช.) การประเมินใช้เครื่องมือการประเมิน 3 เครื่องมือ ประกอบด้วย การสํารวจความคิดเห็นพนักงานภายใน การสํารวจความคิดเห็นผู้มีส่วนได้ส่วนเสียภายนอก และการเปิดเผยข้อมูลสาธารณะ โดย ธ.ก.ส. มีผลประเมินอยู่ที่ 96.77 คะแนน และยังคงรักษามาตรฐานคุณธรรมและความโปร่งใสในระดับ AA (มากกว่า 95 คะแนน) ต่อเนื่อง 7 ปี
ธ.ก.ส. ขอขอบคุณทุกหน่วยงานและผู้มีส่วนเกี่ยวข้องทุกภาคส่วน โดย ธ.ก.ส. ยังคงมุ่งมั่นเพิ่มประสิทธิภาพและพัฒนางานของธนาคารตามหลักคุณธรรมและความโปร่งใสเพื่อความเป็นธรรมของทุกภาคส่วน และพร้อมที่จะอยู่เคียงข้างพี่น้องเกษตรกรในทุกสถานการณ์เพื่อยกระดับคุณภาพชีวิตเกษตรกรไทยสู่สังคมที่ภาคภูมิ Better Life. Better Community. Better Pride.
รัฐบาลไทย-ข่าวทำเนียบรัฐบาล-โฆษกรัฐบาลเผย”นายก”พร้อมร่วมการประชุมผู้นำเขตเศรษฐกิจเอเปค ครั้งที่ 28
วันพุธที่ 10 พฤศจิกายน 2564
โฆษกรัฐบาลเผย”นายก”พร้อมร่วมการประชุมผู้นําเขตเศรษฐกิจเอเปค ครั้งที่ 28
และร่วมพิธีรับมอบการเป็นเจ้าภาพการประชุมเอเปค 2022 เชิญชวนคนไทยเป็นเจ้าภาพร่วมกัน
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกําหนดการเข้าร่วมการประชุมผู้นําเขตเศรษฐกิจเอเปค (APEC Economic Leaders’ Week: AELW) ผ่านระบบการประชุมทางไกล ระหว่างวันที่ 11 – 12 พฤศจิกายน 2564 โดยมีกําหนดการในส่วนที่เกี่ยวข้อง ดังนี้
วันพฤหัสบดีที่ 11 พฤศจิกายน 2564
- เวลา 19.00 น. นายกรัฐมนตรีร่วมการหารือระหว่างผู้นําเขตเศรษฐกิจเอเปคกับสภาที่ปรึกษาทางธุรกิจเอเปค (ABAC – Leaders’ Dialogue)
วันศุกร์ที่ 12 พฤศจิกายน 2564
- ​นายกรัฐมนตรีกล่าวปาฐกถาในการประชุม APEC CEO Summit
- เวลา 18.00 น. ​นายกรัฐมนตรีร่วมการประชุมผู้นําเขตเศรษฐกิจเอเปค ครั้งที่ 28โดยในตอนท้ายของวันที่ 12 พฤศจิกายน 2564 นี้ นายกรัฐมนตรีจะร่วมพิธีรับมอบการเป็นเจ้าภาพเอเปค ซึ่งนางสาวจาซินดา อาร์เดิร์น นายกรัฐมนตรีนิวซีแลนด์จะส่งมอบการเป็นเจ้าภาพเอเปคให้นายกรัฐมนตรีไทย
ในปี 2564 นี้ นิวซีแลนด์เป็นเจ้าภาพการประชุมเอเปคในหัวข้อหลัก (Theme) ร่วมกัน ทํางาน เติบโต ไปด้วยกัน (Join, Work, Grow. Together.) และได้นําเสนอประเด็นสําคัญ 3 ประเด็นได้แก่ 1. นโยบายเศรษฐกิจ และการค้าที่ส่งเสริมการฟื้นฟู (Economic and Trade Policies that Strengthen Recovery) 2. การเพิ่มการมีส่วนร่วมและความยั่งยืนเพื่อการฟื้นฟู (Increasing Inclusion and Sustainability for Recovery) 3. การมุ่งสู่นวัตกรรมและการฟื้นฟูที่ใช้ดิจิทัล (Pursuing Innovation and a Digitally-Enabled Recovery)
โฆษกประจําสํานักนายกรัฐมนตรี กล่าวว่า นายกรัฐมนตรีมีความพร้อมที่จะนําเสนอบทบาทของประเทศไทย ผลักดันในประเด็นที่จะเป็นประโยชน์ร่วมกันในหลายประเด็น ได้แก่ 1. ความเชื่อโยงในภูมิภาค โดยเฉพาะการเดินทางระหว่างกันและการท่องเที่ยว 2. การกระตุ้นการค้าและการลงทุน 3. การพลิกโฉมเศรษฐกิจ โดยนําเสนอโมเดลเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว (BCG Economy Model)ในโอกาสนี้ ขอเชิญชวนชาวไทยทุกคนร่วมเป็นเจ้าภาพเอเปคปี 2565 พร้อมแสดงจุดยืน และบทบาทของไทยในเวทีระหว่างประเทศ มั่นใจว่าประเทศไทยจะสามารถเป็นเจ้าภาพที่ส่งผลอย่างรูปธรรมให้กรอบการทํางานเอเปคในปี 2565 ได้อย่างแน่นอน
รัฐบาลไทย-ข่าวทำเนียบรัฐบาล-เปิดความคืบหน้าการดำเนินงานด้านสาธารณสุข ตั้งแต่ปี 2557 - 2565
วันพุธที่ 6 เมษายน 2565
เปิดความคืบหน้าการดําเนินงานด้านสาธารณสุข ตั้งแต่ปี 2557 - 2565
.....
เปิดความคืบหน้าการดําเนินงานด้านสาธารณสุข ตั้งแต่ปี 2557 - 2565 เพื่อให้ประชาชนเข้าถึงบริการสุขภาพอย่างทั่วถึง เป็นธรรม โดยสํานักงานหลักประกันสุขภาพแห่งชาติ (สปสช.) ได้ยกระดับงานบริการกว่า 50 รายการ ตามข้อสั่งการของนายกรัฐมนตรี
.
อ่านเพิ่มเติม คลิก https://bit.ly/3x0ZxEY
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล- ดีอีเอส หนุน สกมช. จัดอบรมหลักสูตร Executive CISO รุ่นที่ 1 พัฒนาทักษะผู้บริหารฯหน่วยงานโครงสร้างพื้นฐานสำคัญทางสารสนเทศในระดับประเทศ
วันพุธที่ 19 มกราคม 2565
ดีอีเอส หนุน สกมช. จัดอบรมหลักสูตร Executive CISO รุ่นที่ 1 พัฒนาทักษะผู้บริหารฯหน่วยงานโครงสร้างพื้นฐานสําคัญทางสารสนเทศในระดับประเทศ
ดีอีเอส หนุน สกมช. จัดอบรมหลักสูตร Executive CISO รุ่นที่ 1 พัฒนาทักษะผู้บริหารฯหน่วยงานโครงสร้างพื้นฐานสําคัญทางสารสนเทศในระดับประเทศ
เมื่อวันที่19มกราคม2565นายเนวินธุ์ช่อชัยทิพฐ์ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคมเป็นประธานกล่าวเปิดการอบรมหลักสูตรด้านความมั่นคงปลอดภัยไซเบอร์ระดับผู้บริหารรุ่นที่1โดยมีพลเอกดร.ปรัชญาเฉลิมวัฒน์เลขาธิการคณะกรรมการการรักษาความมั่นคงปลอดภัยไซเบอร์แห่งชาติ/ประธานกรรมการบริหารหลักสูตรและพลโทปริญญาฉายดิลกผู้ทรงคุณวุฒิด้านนโยบายและแผน/ผู้อํานวยการหลักสูตรตามลําดับในฐานะผู้จัดงานฯให้การต้อนรับณห้องประชุมศาลาไทยโรงแรมแบงค็อกแมริออทมาร์คีส์ควีนส์ปาร์ค การจัดอบรมหลักสูตรด้านความมั่นคงปลอดภัยไซเบอร์ระดับผู้บริหารนับเป็นครั้งแรกและครั้งสําคัญของประเทศไทยที่สกมช.เปิดหลักสูตรด้านการรักษาความมั่นคงปลอดภัยไซเบอร์ระดับผู้บริหาร(Executive CISO)รุ่นที่1เนื่องจากได้เห็นถึงความสําคัญที่จะต้องส่งเสริมและพัฒนาทักษะผู้นําในการเปลี่ยนแปลงด้านความมั่นคงปลอดภัยไซเบอร์ขององค์กรและสร้างเครือข่ายของผู้บริหารระดับสูงในการขับเคลื่อนงานด้านความมั่นคงปลอดภัยไซเบอร์ของหน่วยงานโครงสร้างพื้นฐานสําคัญทางสารสนเทศในระดับประเทศ
สําหรับหลักสูตรนี้จะคัดเลือกผู้บริหารระดับสูงของหน่วยงานโครงสร้างพื้นฐานสําคัญทางสารสนเทศทั้งภาครัฐและเอกชนเข้ารับการอบรมหลักสูตรฯในครั้งนี้จํานวน70คนมีรูปแบบการเรียนตลอดหลักสูตรจะมีการพูดคุยแลกเปลี่ยนและถกแถลงเชิงวิชาการอย่างเข้มข้น ซึ่งได้รับความสนใจเป็นอย่างมากจากผู้บริหารระดับสูงของหน่วยงานภาครัฐและเอกชนอาทิศ.ดร.บัณฑิตเอื้ออาภรณ์อธิการบดีจุฬาฯดร.เวทางค์พ่วงทรัพย์รองปลัดดีอีเอสและนายแพทย์ธงชัยเลิศวิไลรัตนพงศ์รองปลัดกระทรวงสาธารณสุขและคุณอิศราพุฒตาลศรีประธานเจ้าหน้าที่บริหารบลจ.วีจํากัดเป็นต้น
***************
รัฐบาลไทย-ข่าวทำเนียบรัฐบาล-ชัยวุฒิ เผย PDPA พลเมืองดี ถ่ายคลิปได้ เเนะอย่าเเชร์มั่ว ดูเจตนา
วันศุกร์ที่ 10 มิถุนายน 2565
ชัยวุฒิ เผย PDPA พลเมืองดี ถ่ายคลิปได้  เเนะอย่าเเชร์มั่ว ดูเจตนา
ชัยวุฒิ เผย PDPA พลเมืองดี ถ่ายคลิปได้  เเนะอย่าเเชร์มั่ว ดูเจตนา
ชัยวุฒิเผยเจตนารมณ์ของPDPAคุ้มครองข้อมูลของปชช.ที่ให้ไว้กับผู้ประกอบการร้านค้าหรือองค์กรต่างๆไม่ให้รั่วไหลและห้ามนําไปใช้ในทางเสียหายไม่เหมาะสมคือหัวใจสําคัญ
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจเเละสังคม(ดีอีเอส)เปิดเผยถึงกรณีที่ประชาชนอาจจะวิตกกังวลเกี่ยวกับการปฏิบัติตามพ.ร.บ.ข้อมูลส่วนบุคคล(PDPA)ที่มีผลบังคับใช้ตั้งแต่วันที่1มิถุนายน2565 เกรงว่าจะผิดกฎหมายหรือไม่นั้นพบว่าหนึ่งในข้อกังวลกรณีพบเห็นเหตุการณ์ผิดปกติแล้วถ่ายภาพหรือคลิปเป็นเป็นหลักฐานจะทําได้หรือไม่
ในกรณีนี้สามารถทําได้แต่ต้องไม่นํามาเผยแพร่หรือโพสต์ด้วยตนเองโดยควรส่งหลักฐานเหล่านั้น ให้เจ้าหน้าที่ตํารวจหรือให้ผู้ที่เกี่ยวข้องตามกฎหมาย
“การที่เราเอาภาพที่ไม่เหมาะสมเอาคลิปที่ไม่ถูกต้องเหมาะสมมาโพสต์หรือมาแชร์เองก็อาจจะไปละเมิดสิทธิของคนอื่นอาจจะถูกฟ้องร้องดําเนินคดีได้เพราะเขาเป็นผู้เสียหายจากสิ่งที่ท่านทําแต่ถ้าเก็บคลิปแล้วนําไปให้เจ้าหน้าที่เพื่อเป็นหลักฐานเพื่อประโยชน์ในทางรูปคดีอันนี้ทําได้อยู่แล้ว”ชัยวุฒิกล่าว
พร้อมทั้งย้ําว่ากฎหมายPDPAมุ่งที่จะคุ้มครองข้อมูลส่วนบุคคลคือข้อมูลของพี่น้องประชาชนที่เคยให้กับร้านค้าหน่วยงานต่างๆ ซึ่งผู้ประกอบการและหน่วยงานเหล่านั้นต้องเก็บข้อมูลของประชาชนให้ดีไม่ให้รั่วไหลถ้าจะนําไปใช้ประโยชน์ก็ต้องขอความยินยอมจากผู้ที่เป็นเจ้าของข้อมูลและห้ามนําไปใช้ทําให้พี่น้องประชาชนหรือเจ้าของข้อมูลเกิดความเสียหาย
นายชัยวุฒิกล่าวว่านี่คือหลักการสําคัญของกฎหมายแต่เรื่องการโพสต์การแชร์การให้ข่าวต่างๆไม่ได้เป็นเจตนารมณ์ของกฎหมายนี้เพียงแต่อาจจะไปผิดกฎหมายอื่นเป็นการละเมิดสิทธิบุคคลมีการฟ้องแพ่งเรียกร้องค่าเสียหายกันอันนี้อีกเรื่องหนึ่งอยากให้มองว่าเจตนารมณ์ของPDPAคุ้มครองข้อมูลของเราที่เก็บไว้ในร้านค้าหรือองค์กรต่างๆไม่ให้รั่วไหลนี่คือหัวใจสําคัญ
“ประชาชนเป็นเจ้าของข้อมูลสําคัญของตัวท่านเองเวลาท่านให้ข้อมูลกับบุคคลร้านค้าหรือหน่วยงานต่างๆท่านมีสิทธิที่จะไม่ยินยอมให้นําข้อมูลที่เป็นความลับข้อมูลส่วนบุคคลร้านค้าหรือหน่วยงานไม่มีสิทธินําข้อมูลไปเปิดเผยหากนําไปเปิดเผยจะมีความผิดตามกฎหมายPDPAประชาชนควรติดตามหากมีใครนําข้อมูลส่วนบุคคลของท่านที่ท่านให้ไว้ไปใช้หรือนําไปเผยแพร่ทําให้เกิดความเสียหายกับตัวเราสามารถฟ้องร้องดําเนินคดีได้ตามกฎหมายPDPA”รัฐมนตรีดีอีเอสกล่าว
นับเป็นอีกภารกิจที่สําคัญของกระทรวงฯและสํานักงานคณะกรรมการคุ้มครองข้อมูลส่วนบุคคลคนสคส.ต้องเร่งขับเคลื่อนก็คือพยายามประสานงานกับภาคธุรกิจและหน่วยงานภาครัฐต่างๆให้มีการเก็บข้อมูลให้มีมาตรฐานให้มีระบบที่ดีไม่ให้มีข้อมูลรั่วไหล ข้อมูลที่ให้กับหน่วยงานต่างๆประชาชนก็มีสิทธิในข้อมูลของตัวเองดังนั้นต้องคอยติดตามว่าข้อมูลนี้ใครนําไปใช้ในทางไม่ชอบหรือไม่ถ้าพบก็แจ้งร้องเรียนมาทางสํานักงานสคส.เพื่อคุ้มครองสิทธิในข้อมูลของตัวเอง
**************
รัฐบาลไทย-ข่าวทำเนียบรัฐบาล-วธ.จัดเสวนาออนไลน์แลกเปลี่ยนเรียนรู้สินค้าและบริการด้านวัฒนธรรม ฉลองครบรอบ 45 ปีความสัมพันธ์ไทย- เวียดนาม หนุนการนำทุนวัฒนธรรมไทยสู่อุตสาหกรรมสร้างสรรค์ระดับนานาชาติ
วันพุธที่ 1 กันยายน 2564
วธ.จัดเสวนาออนไลน์แลกเปลี่ยนเรียนรู้สินค้าและบริการด้านวัฒนธรรม ฉลองครบรอบ 45 ปีความสัมพันธ์ไทย- เวียดนาม หนุนการนําทุนวัฒนธรรมไทยสู่อุตสาหกรรมสร้างสรรค์ระดับนานาชาติ
วธ.จัดเสวนาออนไลน์แลกเปลี่ยนเรียนรู้สินค้าและบริการด้านวัฒนธรรม ฉลองครบรอบ 45 ปีความสัมพันธ์ไทย- เวียดนาม หนุนการนําทุนวัฒนธรรมไทยสู่อุตสาหกรรมสร้างสรรค์ระดับนานาชาติ
นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า กระทรวงวัฒนธรรม (วธ.) มีนโยบายส่งเสริมและพัฒนาความสัมพันธ์ทางวัฒนธรรมกับต่างประเทศเพื่อนําความเป็นไทยสู่สากล และในโอกาสที่องค์การสหประชาชาติได้ประกาศรับรองวาระปีสากลแห่งเศรษฐกิจสร้างสรรค์เพื่อการพัฒนาอย่างยั่งยืน พ.ศ. 2564 ล่าสุดประเทศไทยและสาธารณรัฐสังคมนิยมเวียดนาม ได้จัดกิจกรรมฉลองครบรอบ 45 ปี การสถาปนาความสัมพันธ์ทางการทูตระหว่างไทยและเวียดนาม ซึ่งตรงกับวันที่ 6 สิงหาคม 2564 ที่ผ่านมา แต่เนื่องด้วยสถานการณ์การแพร่ระบาดของเชื้อไวรัสโคโรนา 2019 (COVID-19) จึงได้ปรับเปลี่ยนรูปแบบเป็นการจัดกิจกรรมการเสวนาออนไลน์ ภายใต้โครงการสื่อสองวัฒนธรรม ไทย - เวียดนาม เพื่อมุ่งสู่การเป็นอุตสาหกรรมสร้างสรรค์ (Bilateral Culture (Thai-Vietnam) to Creative Industry) ในช่วงเดือนกันยายนนี้
รมว.วธ. กล่าวว่า การเสวนาครั้งนี้ มีเป้าหมายเพื่อให้ความรู้กับท่านผู้ฟังในลักษณะกิจกรรมสาระและความบันเทิง (Edutainment) โดยเน้นแลกเปลี่ยนเรียนรู้ข้อมูลกลุ่มเป้าหมายชาวเวียดนามต่อสินค้าและบริการด้านวัฒนธรรมของไทย ที่เข้าถึงกลุ่มเป้าหมายคนรุ่นใหม่ผ่านทางช่องทางออนไลน์ โดยเป็นการดําเนินงานร่วมกันของ วธ. กับเครือข่ายพันธมิตรมหาวิทยาลัยเพื่อการวิจัย และได้รับการสนับสนุนข้อมูลเกี่ยวกับประเทศเวียดนาม จากสถานเอกอัครราชทูตสาธารณรัฐสังคมนิยมเวียดนามประจําประเทศไทย โดยจะจัดทําในรูปแบบการเสวนาออนไลน์ 5 ครั้ง พอดคาสต์ 3 ครั้ง และวีดิทัศน์ผ่านช่องทางยูทูป 2 เรื่อง เผยแพร่ต่อเนื่องกันไปตั้งแต่เดือนกันยายนจนถึงเดือนธันวาคม 2564 ซึ่งจะเป็นประโยชน์ต่อนักเรียน นักศึกษา นักวิชาการ นักธุรกิจ ผู้ประกอบการ และประชาชนทั่วไปที่สนใจในวัฒนธรรมและเศรษฐกิจสร้างสรรค์ของไทยและเวียดนาม ตลอดจนเป็นส่วนหนึ่งที่จะก่อให้เกิดความเข้าใจในวัฒนธรรมของกันและกัน นําไปสู่ความสมานฉันท์ของประชาชนทั้งสองประเทศและส่งเสริมให้มิตรภาพระหว่างไทย – เวียดนามยั่งยืน
นายอิทธิพล กล่าวต่อไปว่า ความสัมพันธ์ระหว่างไทยและเวียดนามก็ดําเนินมาอย่างราบรื่นและมั่นคงมาโดยตลอด โดยในระดับประชาชน ชาวไทยและเวียดนามถือได้ว่ามีความสัมพันธ์ที่ใกล้ชิดและเป็นมิตรต่อกัน ในระดับรัฐบาลก็เช่นเดียวกัน รัฐบาลของทั้งสองประเทศมีการหารือและแลกเปลี่ยนการเยือนอย่างต่อเนื่อง รวมทั้งได้กระชับความร่วมมือทั้งในด้านความมั่นคง เศรษฐกิจ การค้าการลงทุน และสังคมวัฒนธรรม และหวังเป็นอย่างยิ่งว่าโครงการ ‘สื่อสองวัฒนธรรม ไทย - เวียดนาม เพื่อมุ่งสู่การเป็นอุตสาหกรรมสร้างสรรค์’ จะเสริมสร้างความรู้ความเข้าใจเกี่ยวกับวัฒนธรรมไทยและเวียดนาม และได้มีโอกาสใช้วัฒนธรรมเป็นเครื่องมือในการพัฒนาเศรษฐกิจสร้างสรรค์ระดับนานาชาติต่อไป
รัฐบาลไทย-ข่าวทำเนียบรัฐบาล-สรรพากรให้บริษัทหรือห้างหุ้นส่วนนิติบุคคล หักรายจ่ายได้ ๑.๕ เท่า สำหรับการซื้อชุดตรวจโควิด - 19 แบบเร่งด่วน (Antigen Test Kit) สำหรับพนักงานหรือลูกจ้าง
วันอังคารที่ 14 กันยายน 2564
สรรพากรให้บริษัทหรือห้างหุ้นส่วนนิติบุคคล หักรายจ่ายได้ ๑.๕ เท่า สําหรับการซื้อชุดตรวจโควิด - 19 แบบเร่งด่วน (Antigen Test Kit) สําหรับพนักงานหรือลูกจ้าง
ครม.อนุมัติหลักการให้บริษัทหรือห้างหุ้นส่วนนิติบุคคลนํารายจ่ายค่าซื้อชุดตรวจ โควิด-19 แบบเร่งด่วน (Antigen Test Kit) สําหรับพนักงานหรือลูกจ้าง มาหักเป็นรายจ่ายได้เพิ่มขึ้นอีกเป็นจํานวนร้อยละ ๕๐ ของรายจ่ายที่จ่ายไป (หักได้ ๑.๕ เท่า)
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า “คณะรัฐมนตรีได้อนุมัติหลักการให้บริษัทหรือห้างหุ้นส่วนนิติบุคคลนํารายจ่ายค่าซื้อชุดตรวจ โควิด - 19 แบบเร่งด่วน (Antigen Test Kit) สําหรับพนักงานหรือลูกจ้าง มาหักเป็นรายจ่ายได้เพิ่มขึ้นอีกเป็นจํานวนร้อยละ ๕๐ ของรายจ่ายที่จ่ายไป (หักได้ ๑.๕ เท่า) เพื่อสนับสนุนผู้ประกอบการจัดหาชุดตรวจโควิด - 19 แบบเร่งด่วน (Antigen Test Kit) ที่ได้มาตรฐานเรื่องความปลอดภัยตามที่กระทรวงสาธารณสุขกําหนด สําหรับตรวจพนักงานหรือลูกจ้างเป็นประจํา ทั้งนี้ ตั้งแต่วันที่คณะรัฐมนตรีมีมติเห็นชอบจนถึงวันที่ ๓๑ มีนาคม พ.ศ. ๒๕๖๕”
นายเอกนิติ นิติทัณฑ์ประภาศ อธิบดีกรมสรรพากร กล่าวเพิ่มเติมว่า “ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (มาตรการภาษีเพื่อสนับสนุนรายจ่ายค่าชื้อชุดตรวจโควิด - 19 แบบเร่งด่วน (Antigen Test Kit)) ที่คณะรัฐมนตรีได้มีมติอนุมัติหลักการเมื่อวันที่ ๑๔ กันยายน ๒๕๖๔ จะช่วยส่งเสริมและบรรเทาภาระให้กับผู้ประกอบการได้อีกทางหนึ่ง ซึ่งจะช่วยให้ผู้ใช้บริการมีความมั่นใจและกล้าเข้ามาใช้บริการมากขึ้น เมื่อธุรกิจต่างๆ สามารถกลับมาเปิดดําเนินการได้ย่อมส่งผลดีต่อภาะเศรษฐกิจโดยรวมของประเทศที่จะมีโอกาสฟื้นตัวได้อย่างยั่งยืนต่อไป”
ทั้งนี้ สอบถามรายละเอียดได้ที่สํานักงานสรรพากรทุกแห่งทั่วประเทศ หรือที่ศูนย์สารนิเทศสรรพากร (RD Intelligence Center) โทร. ๑๑๖๑
รัฐบาลไทย-ข่าวทำเนียบรัฐบาล-วธ.จับมือหน่วยงานรัฐ-เอกชนร่วมเป็นเจ้าภาพ สนับสนุนงาน “ไทยแลนด์ เบียนนาเล่โคราช” ที่จะจัดขึ้นปลายปีนี้ ช่วยพื้นฟูกระตุ้นเศรษฐกิจชาติ หลังสถานการณ์โควิด-19 คลี่คลาย
วันจันทร์ที่ 21 มิถุนายน 2564
วธ.จับมือหน่วยงานรัฐ-เอกชนร่วมเป็นเจ้าภาพ สนับสนุนงาน “ไทยแลนด์ เบียนนาเล่โคราช” ที่จะจัดขึ้นปลายปีนี้ ช่วยพื้นฟูกระตุ้นเศรษฐกิจชาติ หลังสถานการณ์โควิด-19 คลี่คลาย
วธ.จับมือหน่วยงานรัฐ-เอกชนร่วมเป็นเจ้าภาพ สนับสนุนงาน “ไทยแลนด์ เบียนนาเล่โคราช” ที่จะจัดขึ้นปลายปีนี้ ช่วยพื้นฟูกระตุ้นเศรษฐกิจชาติ หลังสถานการณ์โควิด-19 คลี่คลาย
วธ.จับมือหน่วยงานรัฐ-เอกชนร่วมเป็นเจ้าภาพ สนับสนุนงาน “ไทยแลนด์ เบียนนาเล่โคราช” ที่จะจัดขึ้นปลายปีนี้ ช่วยพื้นฟูกระตุ้นเศรษฐกิจชาติ หลังสถานการณ์โควิด-19 คลี่คลาย
นายอิทธิพล คุณปลื้ม รัฐมนตรีว่าการกระทรวงวัฒนธรรม(รมว.วธ.) เปิดเผยว่า กระทรวงวัฒนธรรม(วธ.) ขับเคลื่อนนโยบายประเทศไทย 4.0 ของรัฐบาลและนโยบาย วธ.ในการส่งเสริมเศรษฐกิจสร้างสรรค์และต่อยอดวัฒนธรรมด้วยการนําคุณค่าของวัฒนธรรมมาสร้างสรรค์สินค้าและบริการเพื่อเพิ่มมูลค่าทางเศรษฐกิจ สร้างรายได้ให้แก่ชุมชนและประเทศอย่างเป็นรูปธรรม ดังนั้น วธ.โดยสํานักงานศิลปวัฒนธรรมร่วมสมัย(สศร.)จึงได้บูรณาการความร่วมมือกับจังหวัดนครราชสีมา หน่วยงานรัฐ เอกชน เครือข่ายทางวัฒนธรรม เครือข่ายศิลปินและภาคประชาชนจัดโครงการการแสดงศิลปกรรมร่วมสมัยนานาชาติ Thailand Biennale,Korat 2021 ซึ่งล่าสุดจากการที่สศร.ประชุมหารือกับทุกฝ่ายที่เกี่ยวข้องกําหนดจัดกิจกรรมโครงการขึ้นช่วงปลายปี 2564 ในจังหวัดนครราชสีมาในพื้นที่ 3 แห่ง ได้แก่ อําเภอเมืองนครราชสีมา อําเภอปากช่อง ณ หอศิลป์พิมานทิพย์และอําเภอพิมาย
รัฐมนตรีว่าการกระทรวงวัฒนธรรม กล่าวอีกว่า สําหรับโครงการการแสดงศิลปกรรมร่วมสมัยนานาชาติ Thailand Biennale,Korat 2021 มีวัตถุประสงค์เพื่อเปิดพื้นที่ทางวัฒนธรรมให้เป็นแหล่งท่องเที่ยวที่มีศักยภาพโดยใช้มิติทางศิลปะสู่เศรษฐกิจสร้างสรรค์มาส่งเสริมการพัฒนาคุณภาพแหล่งท่องเที่ยว สินค้าและบริการด้านการท่องเที่ยวเพื่อเพิ่มรายได้จากการท่องเที่ยวด้านศิลปวัฒนธรรมผ่านการจัดกิจกรรมในรูปแบบของเทศกาลศิลปะนานาชาติ รวมทั้งเปิดโอกาสให้ศิลปินได้มีเวทีการแสดงออกทางความคิดสร้างสรรค์ ได้เรียนรู้และแลกเปลี่ยนกระบวนการสร้างสรรค์ผลงานและแนวคิดจากศิลปินระดับนานาชาติและสร้างเครือข่ายความร่วมมือเพื่อก้าวสู่ความเป็นสากลในอนาคต ซึ่งกิจกรรมโครงการประกอบด้วยการจัดนิทรรศการเทิดพระเกียรติ เนื่องในโอกาสรัฐบาลถวายพระสมัญญา“สิริศิลปิน”แด่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี โดยอัญเชิญภาพจิตรกรรมฝีพระหัตถ์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มาจัดแสดงพร้อมทั้งเชิญผลงานศิลปะของสมเด็จเจ้าฟ้าฯ กรมพระศรีสวางควัฒน วรขัตติยราชนารี รวมไปถึงการจัดแสดงผลงานของศิลปินนานาชาติที่ร่วมจัดแสดงในโครงการครั้งนี้ด้วย
นายอิทธิพล กล่าวด้วยว่า วธ.จึงขอเชิญชวนกระทรวงและหน่วยงานต่างๆร่วมกันเป็นเจ้าภาพหรือสนับสนุนการจัดโครงการการแสดงศิลปกรรมร่วมสมัยนานาชาติ Thailand Biennale,Korat 2021 ซึ่งล่าสุดเป็นที่น่ายินดีที่กระทรวงพาณิชย์ได้ประกาศร่วมเป็นเจ้าภาพจัดกิจกรรม ทั้งนี้ หากหน่วยงานต่างๆเข้ามาร่วมเป็นเจ้าภาพหรือสนับสนุนการจัดโครงการฯ จะทําให้กิจกรรมครั้งนี้มีความยิ่งใหญ่ ช่วยจูงใจให้นักท่องเที่ยวทั้งคนไทยและต่างชาติเข้ามาเที่ยวประเทศไทยเพื่อชมกิจกรรม ช่วยฟื้นฟูและกระตุ้นเศรษฐกิจของประเทศให้เจริญเติบโตและเพิ่มรายได้ให้กับประชาชนด้วยทุนทางวัฒนธรรม หลังจากสถานการณ์การแพร่ระบาดโรคติดเชื้อไวรัสโคโรนา 2019 (โควิด-19)คลี่คลาย
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ บรรยายพิเศษ เรื่อง “PDPA และ พรรคการเมือง”
วันศุกร์ที่ 8 กรกฎาคม 2565
รองปลัดกระทรวงดิจิทัลฯ บรรยายพิเศษ เรื่อง “PDPA และ พรรคการเมือง”
รองปลัดกระทรวงดิจิทัลฯ บรรยายพิเศษ เรื่อง “PDPA และ พรรคการเมือง”
เมื่อวันที่ 8 กรกฎาคม 2565 ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม ทําหน้าที่ เลขาธิการคณะกรรมการคุ้มครองข้อมูลส่วนบุคคล และ อจ. ไพบูลย์ อมรภิญโญเกียรติ ที่ปรึกษา เลขาธิการฯ บรรยายพิเศษ PDPA และ พรรคการเมือง เพื่อเสริมสร้างความรู้ความเข้าใจเกี่ยวกับสาระสําคัญของ พ.ร.บ. คุ้มครองข้อมูลส่วนบุคคลฯ (PDPA) รวมทั้งแนวทางปฏิบัติเพื่อให้เป็นไปตามข้อกําหนดในกฎหมาย และผลกระทบที่มีต่อ พรรคการเมืองและ สํานักงาน กกต. มีขอบเขตเนื้อหา ประกอบด้วย หลักการของ พ.ร.บ.ข้อมูลส่วนบุคคลฯ ขอบเขตการบังคับใช้ ผลกระทบต่อพรรคการเมือง และ สํานักงาน กกต ตลอดจน แนวทางการดําเนินงานให้สอดคล้องกับกฎหมายและกรณีศึกษา โดยรองปลัดกระทรวงดิจิทัลฯ แลกเปลี่ยนข้อคิดเห็นและตอบข้อซักถาม ระหว่างการบรรยายพิเศษ
*************************
รัฐบาลไทย-ข่าวทำเนียบรัฐบาล-คลัง เตรียมเชื่อมระบบ Delivery "คนละครึ่ง - ยิ่งใช้ยิ่งได้" เริ่ม ต.ค. นี้
วันอาทิตย์ที่ 22 สิงหาคม 2564
คลัง เตรียมเชื่อมระบบ Delivery "คนละครึ่ง - ยิ่งใช้ยิ่งได้" เริ่ม ต.ค. นี้
....
กระทรวงการคลัง เปิดเผยความคืบหน้าการเชื่อมต่อระบบ Platform Delivery การส่งสินค้า อาหารและบริการต่าง ๆ เข้ากับระบบโครงการ “คนละครึ่ง” เฟส 3 ขณะนี้อยู่ระหว่างดําเนินการพัฒนาระบบ คาดว่าจะเริ่มใช้ได้ในเดือนต.ค.นี้ ซึ่งเป็นช่วงที่จะทําการเติมเงินคนละครึ่งรอบที่ 2 อีก 1,500 บาท เข้าแอปฯ เป๋าตัง
.
เบื้องต้นมีผู้ประกอบการ Delivery ที่คาดว่าจะเข้าร่วมโครงการฯ เช่น ไลน์แมน ฟู้ดแพนด้า โรบินฮู้ด แกร็บฟู้ด และช้อปปี้ฟู้ด เป็นต้น
.
นอกจากนี้ ยังเตรียมที่จะเชื่อม Platform Delivery สําหรับผู้ให้บริการส่งสินค้าประเภทอาหารที่จดทะเบียนนิติบุคคลเข้าร่วมโครงการ “ยิ่งใช้ยิ่งได้” ได้ด้วย
.
การเชื่อมระบบดังกล่าว นอกจากจะช่วยอํานวยความสะดวกให้ผู้ร่วมโครงการ “คนละครึ่ง – ยิ่งใช้ยิ่งได้” มีการจับจ่ายใช้สอยที่คล่องตัวมากขึ้น สอดคล้องกับมาตรการป้องกันโรคโควิด-19 แล้ว ยังช่วยทําให้ยอดการใช้จ่ายในโครงการเพิ่มขึ้นอีกด้วย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกฯ ห่วงน้ำเจ้าพระยาหนุนสูง-อุทกภัยใต้ภาคใต้ กำชับหน่วยงาน รับมือสถานการณ์ ดูแลประชาชน
วันเสาร์ที่ 20 พฤศจิกายน 2564
นายกฯ ห่วงน้ําเจ้าพระยาหนุนสูง-อุทกภัยใต้ภาคใต้ กําชับหน่วยงาน รับมือสถานการณ์ ดูแลประชาชน
รองโฆษกรัฐบาลเผย นายกฯ ห่วงน้ําเจ้าพระยาหนุนสูง-อุทกภัยใต้ภาคใต้ กําชับหน่วยงาน รับมือสถานการณ์ ดูแลประชาชน
เมื่อวันที่20พ.ย.น.ส.ไตรศุลีไตรสรณกุลรองโฆษกประจําสํานักนายกรัฐมนตรีเปิดเผยว่าพล.อ.ประยุทธ์จันทร์โอชานายกรัฐมนตรีและรมว.กลาโหมรับทราบรายงานสถานการณ์แม่น้ําเจ้าพระยาจากสถาบันสารสนเทศทรัพยากรน้ํา(องค์การมหาชน)หรือสสน.รายงานข้อมูลจากโทรมาตรวัดระดับน้ําบริเวณปากแม่น้ําเจ้าพระยาณป้อมพระจุลจอมเกล้าโดยคาดการณ์ระดับน้ําทะเลหนุนจะกลับมาสูงขึ้นในช่วงตั้งแต่วันที่19-24พ.ย.แต่ไม่สูงเท่ากับช่วงวันที่8-10พ.ย.ที่ผ่านมาคาดว่าสถานการณ์ที่เกิดขึ้นจะไม่รุนแรงและไม่ส่งผลกระทบกับพื้นที่ลุ่มต่ําริมแม่น้ําเจ้าพระยาและลําน้ําสาขามาก
น.ส.ไตรศุลีกล่าวว่านายกรัฐมนตรีมีความห่วงใยประชาชนกําชับให้หน่วยงานที่เกี่ยวข้องไม่ว่าจะเป็นกรมป้องกันและบรรเทาสาธารณภัย(ปภ.)ผู้ว่าราชการจังหวัดลุ้มน้ําเจ้าพระยากรุงเทพมหานครฯลฯเตรียมความพร้อมรองรับสถานการณ์ในกรณีน้ําในแม่น้ําเจ้าพระยาหนุนสูงท่วมบ้านเรือนประชาชนนอกจากนี้นายกรัฐมนตรียังเน้นย้ําระบบการแจ้งประชาชนจะต้องมีประสิทธิภาพเพื่อที่ประชาชนจะได้เตรียมความพร้อมรับสถานการณ์ลดความเสียหายที่จะเกิดขึ้นแก่ชีวิตและทรัพย์สินของประชาชนอย่างไรก็ตามคาดการณ์ว่าสถานการณ์จะไม่รุนแรงและไม่ส่งผลกระทบต่อประชาชนมากนักแต่ขอให้ประชาชนติดตามการข้อมูลข่าวสารและแจ้งเตือนจากหน่วยงานภาครัฐ
น.ส.ไตรศุลีกล่าวว่านายกรัฐมนตรียังห่วงใยประชาชนในพื้นที่ภาคใต้หลังกองอํานวยการป้องกันและบรรเทาสาธารณภัยกลาง(กอปภ.ก)โดยกรมป้องกันและบรรเทาสาธารณภัย(ปภ.)กระทรวงมหาดไทยแจ้งจังหวัดประจวบคีรีขันธ์และ10จังหวัดภาคใต้เฝ้าระวังสถานการณ์อุทกภัยน้ําท่วมฉับพลันน้ําป่าไหลหลากในช่วงวันที่23 -25พ.ย.นี้โดยขอให้หน่วยงานที่เกี่ยวข้องได้ประสานหน่วยงานท้องถิ่นเตรียมความพร้อมรับสถานการณ์ทั้งกําลังพลและเครื่องอุปกรณ์โดยปฏิบัติตามแผนการเผชิญเหตุอย่างเคร่งครัดและแจ้งเตือนประชาชนให้ทราบทั่วกัน
————-
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยประจำวันที่ 17 ตุลาคม 2564 เวลา 08.30 น. ในพื้นที่ 14 จังหวัด พร้อมเฝ้าระวังติดตามสถานการณ์อย่างใกล้ชิด
วันอาทิตย์ที่ 17 ตุลาคม 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยประจําวันที่ 17 ตุลาคม 2564 เวลา 08.30 น. ในพื้นที่ 14 จังหวัด พร้อมเฝ้าระวังติดตามสถานการณ์อย่างใกล้ชิด
มีถนนทางหลวงชนบทที่ประสบอุทกภัยในพื้นที่ 14 จังหวัด รวม 33 สายทาง สามารถสัญจรผ่านได้ 20 สายทาง และไม่สามารถสัญจรผ่านได้ 13 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 17 ตุลาคม 2564 เวลา 08.30 น. ว่ามีถนนทางหลวงชนบทที่ประสบอุทกภัยในพื้นที่ 14 จังหวัด ได้แก่ พระนครศรีอยุธยา อ่างทอง ลพบุรี สิงห์บุรี นครราชสีมา ชัยภูมิ สุรินทร์ บุรีรัมย์ ขอนแก่น มหาสารคาม ร้อยเอ็ด นครสวรรค์ สุพรรณบุรี และฉะเชิงเทรา รวม 33 สายทาง สามารถสัญจรผ่านได้ 20 สายทาง และไม่สามารถสัญจรผ่านได้ 13 สายทาง แบ่งเป็น น้ําท่วมสูง 7 สายทาง (7 แห่ง) ทางขาด โครงสร้างทางชํารุด
กัดเซาะ 5 สายทาง (5 แห่ง) สะพานขาด คอสะพานขาด ทรุดตัว กัดเซาะ 1 สายทาง (1 แห่ง) รายละเอียดดังนี้
1. สายทาง นว.3102 แยก ทล.117 - บ้านเนิน อําเภอเก้าเลี้ยว และชุมแสง จังหวัดนครสวรรค์ น้ําท่วมสูง 45 เซนติเมตร (ช่วง กม. ที่ 8+300 - 11+100)
2. สายทาง ชย.3010 แยก ทล.205 - อ่างเก็บน้ําลําคันฉู อําเภอบําเหน็จณรงค์ จังหวัดชัยภูมิ เส้นทางขาด (ช่วง กม. ที่ 2+600 - 2+800)
3. สายทาง ชย.024 สะพานข้ามแม่น้ําชี ท่านกโง่ อําเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 - 3+600)
4. สายทาง สร.021 ถนนเชิงลาดสะพานมิตรภาพสระขุด อําเภอชุมพลบุรี จังหวัดสุรินทร์ น้ําท่วมสูง 60 เซนติเมตร (ช่วง กม. ที่ 1+200 - 3+800)
5. สายทาง บร.018 สะพานชุมชนข้ามแม่น้ํามูล อําเภอสตึก จังหวัดบุรีรัมย์ น้ําท่วมสูง 80 เซนติเมตร (ช่วง กม. ที่ 1+300 - 1+700)
6. สายทาง ขก.1011 แยก ทล.2 - บ้านพระยืน อําเภอเมือง และพระยืน จังหวัดขอนแก่น เส้นทางขาด (ช่วง กม. ที่ 2+000 - 2+200)
7. สายทาง ขก.020 สะพานข้ามลําน้ําชี อําเภอโคกโพธิ์ไชย และแวงใหญ่ จังหวัดขอนแก่น เส้นทางขาด (ช่วง กม. ที่ 0+500 - 5+400)
8. สายทาง ขก.1039 แยก ทล.2 - บ้านหนองไห อําเภอบ้านแฮด และมัญจาคีรี จังหวัดขอนแก่น เส้นทางขาด (ช่วง กม. ที่ 12+800 - 13+000)
9. สายทาง มค.005 ถนนเชิงลาดสะพานลดาวัลย์ข้ามลําน้ําชี อําเภอโกสุมพิสัย จังหวัดมหาสารคาม น้ําท่วมสูง 50 เซนติเมตร
10. สายทาง มค.009 ถนนเชิงลาดสะพานบ้านคุยเชือก อําเภอโกสุมพิสัย จังหวัดมหาสารคาม น้ําท่วมสูง 50 เซนติเมตร
11. สายทาง อย.026 สะพานวัดอินทาราม อําเภอบางบาล จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 0+000 - 0+075)
12. สายทาง อท.2034 แยก ทล.32 - บ้านมหานาม อําเภอไชโย จังหวัดอ่างทอง น้ําท่วมสูง 40 เซนติเมตร (ช่วง กม. ที่ 3+500 - 7+300)
13. สายทาง ลบ.5183 แยกทางหลวงชนบท ลบ.4056 - บ้านเขาราบ อําเภอยางราก จังหวัดลพบุรี น้ํากัดเซาะคอสะพาน (ช่วง กม. ที่ 1+130 - 1+135)
ทั้งนี้ ทช. ได้ติดตั้งป้ายเตือน ป้ายแนะนําเส้นทางเลี่ยงบริเวณสายทางที่ได้รับผลกระทบจากอุทกภัย และเข้าดําเนินการซ่อมแซมสายทางที่ได้รับความเสียหายทันทีหลังจากระดับน้ําลดลง เพื่อให้ประชาชนสามารถใช้เส้นทางได้อย่างสะดวกปลอดภัย บรรเทาความเดือดร้อนของประชาชน ตามนโยบายของนายศักดิ์สยาม ชิดชอบ รัฐมนตรีว่าการกระทรวง โดย ทช.จะติดตามสถานการณ์อย่างใกล้ชิดและรายงานให้ทราบเป็นระยะ ๆ ประชาชนโปรดระมัดระวังในการใช้เส้นทาง และโปรดสังเกตป้ายเตือน ทั้งนี้ สามารถแจ้งเหตุอุทกภัยหรือสอบถามเส้นทางได้ที่สายด่วนกรมทางหลวงชนบท โทร.1146
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ห่วง เด็ก-เยาวชน-ประชาชน กำชับ สธ.-ศธ.-มท. เร่งสร้างการรับรู้ถึงคุณประโยชน์และโทษของกัญชา/กัญชง ย้ำเจตนารมณ์ปลดล็อคกัญชาเพื่อประโยชน์ทางการแพทย์และสุขภาพ
วันพฤหัสบดีที่ 16 มิถุนายน 2565
โฆษกรัฐบาลเผย “นายกฯ” ห่วง เด็ก-เยาวชน-ประชาชน กําชับ สธ.-ศธ.-มท. เร่งสร้างการรับรู้ถึงคุณประโยชน์และโทษของกัญชา/กัญชง ย้ําเจตนารมณ์ปลดล็อคกัญชาเพื่อประโยชน์ทางการแพทย์และสุขภาพ
โฆษกรัฐบาลเผย “นายกฯ” ห่วง เด็ก-เยาวชน-ประชาชน กําชับ สธ.-ศธ.-มท. เร่งสร้างการรับรู้ถึงคุณประโยชน์และโทษของกัญชา/กัญชง ย้ําเจตนารมณ์ปลดล็อคกัญชาเพื่อประโยชน์ทางการแพทย์และสุขภาพ พร้อมวอนร้านอาหารคํานึงความปลอดภัยของผู้บริโภค แจ้งส่วนผสมกัญชา
วันที่ 16 มิถุนายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมสั่งการกระทรวงสาธารณสุข กระทรวงศึกษาธิการ และกระทรวงมหาดไทยรวมทั้งหน่วยงานที่เกี่ยวข้อง เร่งสื่อสาร ทําความเข้าใจกับเด็ก เยาวชน และประชาชนทั่วไปถึงการใช้กัญชาที่ถูกต้อง รวมไปถึงอันตรายและโทษของกัญชาหากถูกนําไปใช้ผิดวิธีหรือมากเกินความจําเป็น รวมทั้งการสนับสนุนให้สถานศึกษาทุกระดับเป็นพื้นที่ปลอดกัญชา นายกรัฐมนตรียังย้ําถึงการปลดล็อคกัญชาเพื่อ 3 วัตถุประสงค์หลัก คือ เพื่อประโยชน์ทางการแพทย์ เพื่อประโยชน์ทางด้านเศรษฐกิจ และเพื่อประโยชน์ทางด้านสุขภาพ และขอให้ประชาชนให้ความร่วมมือตามวัตถุประสงค์ดังกล่าวในช่วงสูญญากาศทางกฎหมายระหว่างรอร่างพระราชบัญญัติ กัญชา กัญชง พ.ศ. .... ซึ่งกําลังอยู่ในระหว่างการเร่งรัดในกรรมาธิการ โดย สธ. กําลังเร่งประชุมพิจารณาให้กัญชาเป็น “สมุนไพรควบคุม” ป้องกันการเข้าถึงของเยาวชน
โฆษกประจําสํานักนายกรัฐมนตรี เผยว่า นายกรัฐมนตรียังฝากขอความร่วมมือร้านค้า ร้านอาหาร-เครื่องดื่ม ที่นําส่วนของกัญชามาใช้ในการทํา ประกอบ หรือปรุงอาหาร ต้องแจ้งข้อมูล ปริมาณการใช้ เพื่อให้ผู้บริโภครับทราบเพื่อความปลอดภัยแก่ผู้บริโภค หลีกเลี่ยงส่งกระทบต่อสุขภาพที่จะตามมา
“ภายหลังที่กัญชาได้พ้นจากบัญชีจากเสพติดประเภทที่ 5 เป็นต้นมา ปรากฏในช่วงระยะเวลา 6 วันที่ผ่านมา มีการจดแจ้งในเว็บไซต์ และแอปพลิเคชัน “ปลูกกัญ” เพื่อการปลูกมากถึง 37 ล้านครั้ง และมีผู้ได้รับการจดแจ้งแล้วกว่า 7 แสนรายแล้วอย่างไรก็ตาม การปลดกัญชาออกจากการเป็นยาเสพติด มีเจตนารมณ์ที่สําคัญเพื่อการใช้ประโยชน์ทางการแพทย์และสุขภาพ โดยกระทรวงสาธารณสุข กรมอนามัยได้ออกข้อแนะนําในการใช้กัญชาและกัญชง ให้ระวังผลกระทบที่อาจเกิดขึ้นหากบริโภคอย่างไม่เหมาะสม และห้ามจําหน่ายแก่บุคคล 3 กลุ่ม ได้แก่ เด็กและเยาวชน สตรีมีครรภ์ มารดาที่ให้นมบุตร เพื่อคุ้มครองไม่ให้กลุ่มเปราะบางเหล่านี้เกิดผลข้างเคียง เด็กและเยาวชนที่มีโอกาสเสพติดมากกว่าผู้ใหญ่ และยังส่งผลกระทบต่อพัฒนาการของสมอง ระดับสติปัญญา ขณะที่ในหญิงตั้งครรภ์และให้นมบุตร สารสกัดจากกัญชาอาจส่งผลต่อเด็กในครรภ์หรือทารกได้” โฆษกประจําสํานักนายกรัฐมนตรี กล่าว